Reinhold Guleke

Reinhold Ludwig Ernst Guleke (12. mai 1834 Mazsalaca, Läti – 6. juuli 1927 Jena, Saksamaa) oli Eestis tegutsenud baltisaksa arhitekt.

Aastatel 1881–1906 töötas ta Tartu Ülikooli arhitektina. Guleke projekteeris korporatsioonide Estonia ja Livonia konvendihooned, mis olid esimesed spetsiaalselt korporatsioonide tarbeks ehitatud hooned Tartus.  

Samuti projekteeris ta Tähtvere mäele õlletehase hoonete kompleksi (nüüdne A. Le Coq'i tehas), mis ehitati valmis aastatel 1893–1898.pisi|Reinhold Guleke ja Rudolf von Bernhardi projekteeritud Tartu Ülikooli uus anatoomikumKoos Rudolf von Bernhardiga projekteeris ta Tartu Ülikooli uue anatoomikumi.  

Väljaspool Tartut on tema projekti järgi rekonstrueeritud Äksi Andrease kirik (sh sisekujundus, 1887–1889), ehitatud aga Roosa Jakobi kirik, mis valmis 1893. aastal. 

Ülikooli arhitektina algatas Guleke Tartu toomkiriku uurimise. Arheoloogilisi kaevamisi korraldamata oletas ta, et kirik rajati 13. sajandil, ja tegi selle võimalikke rekonstruktsioone.

Reinhold Guleke kuulus üliõpilaskorporatsiooni Baltica-Borussia Danzig.

Looming

Kirjandus
"Avastati väärtuslik kultuurivara Eesti kohta". Võitleja, september 1962, nr 9, lk 1

 Välislingid 
Album academicum der Kaiserlichen Universität Dorpat
"Reinhold Guleke 170" Universitas Tartuensis, 13. mai 2004
Lühibiograafia Voldemar Vaga teose "Tartu Ülikooli arkitektid" (1928) lisas

Kategooria:Liivimaa inimesed
Kategooria:Tartu arhitektid
Kategooria:Baltisaksa arhitektid
Kategooria:Tartu Ülikooli matemaatika-loodusteaduskonna vilistlased
Kategooria:Tartu Ülikooli õppejõud
Kategooria:Õpetatud Eesti Seltsi liikmed
Kategooria:Sündinud 1834
Kategooria:Surnud 1927